Salò

Salò je talijanski gradić i komuna u Brescijskoj provinciji u Lombardiji. Grad je 2010. imao 10.707 stanovnika Salò je svjetsku slavu stekao za Drugog svjetskog rata kad su u njemu između septembra 1943. do aprila 1945. bile smještene brojne institucije i vlada Musolinijeve Talijanske Socijalne Republike, a i on lično, pa se zbog toga navedena marionetska država često zove i kao Repubblica di Salò. Geografija Salò leži u Sjevernoj Italiji na zapadnoj obali Gardskog jezera, u istoimenom zaljevu, na površini od 29,8 km². Historija Po lokalnoj legendi grad su osnovali Etruščani, ali materijalni dokazi govore da su prvobitno naselje na tom terenu osnovali Rimljani kao svoju koloniju pod imenom Pagus Salodium. Za srednjeg vijeka grad je dijelio zajedničku sudbinu sa Lombardijom, a od 15. vijeka je posjed Mletačke Republike. Nakon Napoleonskih ratova gradom upravljaju Austrijanci do Ujedinjenja Italije. Privreda Salò je uz to što je poznati ladanjski gradić koji živi od turizma, poznat i po proizvodnji likera, slatkiša, optičkih instrumenata, obuće i preradi agruma. Okolica je poznata po proizvodnji maslina, grožđa, agruma, povrća, žitarica i cvijeća. Reference Vanjske veze Službene stranice grada (it) Salò na portalu Treccani (it)